CELEX: 62012TN0227
Language: da
Date: 2012-05-30 00:00:00
Title: Sag T-227/12: Sag anlagt den 30. maj 2012 — Saobraćajni institut CIP mod Kommissionen

28.7.2012   
            
            
               DA
            
            
               Den Europæiske Unions Tidende
            
            
               C 227/26
            
         Sag anlagt den 30. maj 2012 — Saobraćajni institut CIP mod Kommissionen
   (Sag T-227/12)
   2012/C 227/45
   Processprog: engelsk
   
      Parter
   
   
      Sagsøger: Saobraćajni institut CIP d.o.o. (Beograd, Serbien) (ved advokat A. Lojpur)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Udbudsproceduren, der blev offentliggjort den 3. april 2012, vedrørende forberedelsen af den tekniske dokumentation til jernbanemoderniseringsprojektet »Anlæggelse af ny enkeltsporet jernbaneomførsel i Nis, fra Robna-station til Sicevo-station«, der skal udarbejdes i overensstemmelse med EU’s interoperabilitetsstandarder, AGC, AGTC og SEECP-aftalen (EUT 2012/S 65-104847), hvorved sagsøgeren udelukkes fra at deltage deri, annulleres.
            
         
               —
            
            
               Der tilkendes erstatning for det påberåbte økonomiske tab.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1)
            
            
               Ifølge det første anbringende var der ikke noget retligt grundlag for en forudgående udelukkelse af sagsøgeren i det pågældende udbud, da der ikke foreligger nogen interessekonflikt.
            
         
               2)
            
            
               Ifølge det andet anbringende er sagsøgerens udelukkelse fra udbudsproceduren i strid med Ipa-forordningen (1).
            
         
               3)
            
            
               Ifølge det tredje anbringende var betingelserne for tildeling af kontrakten retsstridige.
            
         
      (1)  Rådets forordning (EF) nr. 1085/2006 af 17.7.2006 om oprettelse af et instrument til førtiltrædelsesbistand (Ipa) (EUT L 210, s. 82).